ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या कोविड – 19 लसीकरणाने ओलांडला 37.60 कोटींचा टप्पा
गेल्या 24 तासात 41,506 नवीन दैनंदिन रुग्णांची नोंद
भारतातील सक्रीय रुग्णसंख्या  सध्या एकूण रुग्णसंख्येपैकी केवळ 1.47 %
दैनंदिन पॉझिटिव्हिटी रेट  सलग 20 व्या दिवशी 3 % पेक्षा कमी
43 कोटींपेक्षा अधिक कोविड चाचण्या आतापर्यंत करण्यात आल्या
भारताच्या एकूण कोविड – 19 प्रतिबंधक लसीकरणाने 37.60 कोटींचा टप्पा ओलांडला आहे. आज सकाळी 7 वाजता उपलब्ध झालेल्या अहवालानुसार, एकूण 48,33,797 सत्रांमधून 37,60,32,586 लसीच्या मात्रा देण्यात आल्या. गेल्या 24 तासात 37,23,367 लसीच्या मात्रा देण्यात आल्या आहेत.
यामध्ये समावेश आहे –
|
|
HCWs
|
|
1st Dose
|
|
1,02,47,862
|
|
2nd Dose
|
|
74,02,098
|
|
FLWs
|
|
1st Dose
|
|
1,76,64,075
|
|
2nd Dose
|
|
98,91,050
|
|
Age Group 18-44 years
|
|
1st Dose
|
|
11,18,19,570
|
|
2nd Dose
|
|
37,01,692
|
|
Age Group 45-59 years
|
|
1st Dose
|
|
9,33,66,230
|
|
2nd Dose
|
|
2,35,53,988
|
|
Over 60 years
|
|
1st Dose
|
|
7,00,73,761
|
|
2nd Dose
|
|
2,83,12,260
|
|
Total
|
|
37,60,32,586
कोविड – 19 प्रतिबंधक लसीकरणाच्या नव्या टप्प्याला 21 जून 2021 रोजी प्रारंभ झाला आहे. देशभरात लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे.
गेल्या 24 भारतात 41,506 दैनंदिन नवीन रुग्ण संख्येची नोंद करण्यात आली आहे.
सलग 14 व्या दिवशी 50,000 पेक्षा कमी दैनंदिन नव्या रुग्णांची नोंद झाली आहे. राज्ये / केंद्रशासित प्रदेश आणि केंद्रसरकारच्या सामूहिक प्रयत्नांचाच हा परिणाम आहे.
भारतातील सक्रीय रुग्णसंख्या आज 4,54,118 आहे आणि देशाच्या एकूण रुग्णसंख्येपैकी सक्रीय रुग्णसंख्या केवळ 1.47 % इतकी आहे.
महामारीच्या प्रारंभापासून ते आतापर्यंत 2,99,75,064 रुग्ण कोविड – 19 संसर्गातून बरे झाले आहेत. गेल्या 24 तासात 41,526 जण बरे झाले आहेत. रुग्ण बरे होण्याचा दर सातत्याने वाढत असून सध्या तो 97.20 % वर पोहोचला आहे.
चाचण्यांच्या क्षमतेत सातत्याने वाढ होत असून गेल्या 24 तासात देशभरात 18,43,500 चाचण्या घेण्यात आल्या. देशात आतापर्यंत एकूण 43 कोटींपेक्षा  जास्त चाचण्या घेण्यात आल्या आहेत.
चाचण्यांच्या दरात एकीकडे वाढ होत असताना, साप्ताहिक पॉझिटिव्हिटी दरात सातत्याने घट होताना दिसून येत आहे. सध्या साप्ताहिक पॉझिटिव्हिटी रेट हा 2.32 % आहे, तर दैनंदिन पॉझिटिव्हिटी रेट आज 2.25 % इतका आहे. दैनंदिन पॉझिटिव्हीटी दर सलग 20 दिवस 3 % पेक्षा कमी आहे. तर सलग 34 दिवस तो 5 % पेक्षा कमी आहे.
आरोग्य आणि कुटुंब कल्याण मंत्रालय
केंद्रीय आरोग्य आणि कुटुंब कल्याण राज्यमंत्री भारती पवार यांनी भूषवले जागतिक एड्स दिन कार्यक्रमाचे अध्यक्षपद
राष्ट्रीय एड्स नियंत्रण कार्यक्रमांतर्गत एआरटी सेवा आणि प्री एक्स्पोजर प्रोफायलॅक्सिस विषयक महत्त्वाचे मार्गदर्शक नियम जारी
जनस्वास्थ्य निश्चितीसाठी, आपली उद्दिष्टे साध्य करण्याकरिता आपले प्रयत्न नियोजनबद्ध पद्धतीने एका ठिकाणी केंद्रित करणे अतिशय महत्त्वाचे आहे- डॉ. भारती प्रवीण पवार
नवी दिल्ली, 1 डिसेंबर 2021
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी आज जागतिक एड्स दिन कार्यक्रमाचे अध्यक्षपद भूषवले. नवी दिल्ली येथे डॉ. बाबासाहेब आंबेडकर आंतरराष्ट्रीय केंद्रात राष्ट्रीय एड्स नियंत्रण संघटनेने या कार्यक्रमाचे आयोजन केले होते.
जागतिक एड्स दिन 2021च्या “ असमानतांचा अंत करा, एड्सचा अंत करा, महामारीचा अंत करा”, या संकल्पनेच्या अनुषंगाने बोलताना केंद्रीय आरोग्य आणि कुटुंब कल्याण राज्यमंत्र्यांनी स्त्री-पुरुष भेदभावाच्या समस्येची हाताळणी करण्यावर आणि त्यावर लक्ष केंद्रित करण्यावर, जास्त जोखीम असलेल्या गटांविरोधातील भेदभाव दूर करण्यावर, दाद मागण्यामधील असमानता, उत्पन्नातील तफावत दूर करण्यावर आणि बाधित आणि प्रभावित लोकसंख्येला सामाजिक संरक्षण उपलब्ध करून देण्यावर भर दिला.
जनस्वास्थ्य निश्चितीसाठी, आपले प्रयत्न नियोजनबद्ध पद्धतीने एका ठिकाणी केंद्रित करून शाश्वत विकासाच्या उद्दिष्टांमध्ये निर्धारित केल्यानुसार कोणालाही मागे राहू न देता आपली उद्दिष्टे साध्य करणे अतिशय महत्त्वाचे आहे, असे त्यांनी सांगितले.
एचआयव्ही एड्सच्या इतिहासाची आठवण करून देताना त्या म्हणाल्या, “ भारतामध्ये एचआयव्हीचा सर्वात पहिला रुग्ण 1986 साली तामिळनाडूमध्ये चेन्नई येथे देहविक्रय करणाऱ्या महिलांमध्ये आढळला याची तुम्हाला माहिती आहेच. त्याच वर्षी भारत सरकारने आरोग्य आणि कुटुंब कल्याण मंत्रालयांतर्गत राष्ट्रीय एड्स समितीची स्थापना केली. त्यानंतर 1992 मध्ये सरकारने एचआयव्ही आणि एड्सशी संबंधित धोरणांवर देखरेख ठेवण्यासाठी, प्रतिबंध आणि नियंत्रण कार्यक्रमावर देखरेख ठेवण्यासाठी आणि राष्ट्रीय एड्स नियंत्रण कार्यक्रमाची अंमलबजावणी करण्यासाठी राष्ट्रीय एड्स नियंत्रण संघटनेची स्थापना केली. तेव्हापासून भारतात राष्ट्रीय एड्स नियंत्रण कार्यक्रम एचआयव्ही/एड्स चा प्रतिबंध आणि नियंत्रण करण्यासाठी एक समावेशक कार्यक्रम म्हणून राबवला जात आहे. हा कार्यक्रम अतिशय उल्लेखनीय आहे आणि या कार्यक्रमाने जागतिक पातळीवर यश मिळवले आहे. मित्रांनो, मला हे सांगायला अतिशय अभिमान वाटत आहे की NACP-IV च्या काळात सुमारे 20 पेक्षा जास्त देशांचे लोकप्रतिनिधी आणि कार्यक्रम कर्मचाऱ्यांनी NACO ला आणि तिच्या प्रकल्पांना आमचा कार्यक्रम शिकण्यासाठी भेट दिली आहे, अशी माहिती त्यांनी दिली.
डॉ. भारती प्रवीण पवार यांनी देशभरातील विद्यार्थ्यांशी देखील संवाद साधला आणि रेड रिबन क्लब्जच्या माध्यमातून त्यांच्या त्यांच्या भागातील संस्था आणि भागांमध्ये त्यांनी हाती घेतलेल्या उपक्रमांबाबत चर्चा केली. एचआयव्ही- एड्स बाबत जागरुकता निर्माण करण्यामध्ये युवा वर्गाची भागीदारी महत्त्वाची ठरेल याचा पुनरुच्चार त्यांनी केला.
यावेळी राज्यमंत्र्यांनी राष्ट्रीय एड्स नियंत्रण कार्यक्रमांतर्गत एआरटी सेवा आणि प्री एक्स्पोजर प्रोफायलॅक्सिस विषयक महत्त्वाचे मार्गदर्शक नियम देखील प्रसिद्ध केले .
M.Chopade/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 363
पंतप्रधान कार्यालय
मन की बातच्या 100 भागांवर आधारित दिव्यांग महिलेने रेखाटलेले छायाचित्र पंतप्रधानांनी केले सामायिक
राजस्थानमधील अजमेर येथील दिव्यांग महिलेने मन की बातच्या 100 भागांवर आधारित रेखाटलेले छायाचित्र
पंतप्रधान नरेंद्र मोदी यांनी सामायिक केले आहे.
पंतप्रधानांनी ट्विट केले:
खूपच सुंदर असे हे छायाचित्र आहे. अजमेर येथील नंदनी या बालिकेचा शुभेच्छा संदेश पाहून मी प्रभावित झालो आहे. माझ्याकडून त्यांना खूप खूप शुभेच्छा!
संरक्षण मंत्रालय
भारतीय सैन्याने एसआयडीएमबरोबर स्वदेशीकरण आणि नावीन्यपूर्ण संशोधन संबंधी भागीदारीबाबत सामंजस्य करारावर स्वाक्षरी केली
पंतप्रधानांच्या 'आत्मनिर्भर भारत' ध्येयाअंतर्गत स्वदेशीकरणला आणखी चालना देण्यासाठी आणि परदेशातील सामुग्रीवरील अवलंबित्व कमी करून सामरिक स्वातंत्र्य मिळवण्यासाठी भारतीय सैन्य आणि सोसायटी ऑफ इंडियन डिफेन्स मॅन्युफॅक्चरर्स  यांच्यात 21 जानेवारी 2021 रोजी सामंजस्य करार करण्यात आला. भारतीय उद्योग महासंघाबरोबर  सैन्य-उद्योग भागीदारीला 25 वर्ष पूर्ण झाल्यानिमित्ताने हा सामंजस्य करार करण्यात आला. भारतीय सैन्य आणि उद्योग यांच्यातील सहकार्य 1995 मध्ये सुट्या भागांच्या स्वदेशी निर्मितीतून सुरू झाले आणि त्याची प्रगती मुख्य संरक्षण प्लॅटफॉर्म आणि विविध शस्त्रे आणि उपकरणांच्या निर्मितीपर्यंत झाली.
आंतरराष्ट्रीय समुदायामध्ये भारताचे स्थान उंचावल्यामुळे वाढलेली सुरक्षा आव्हाने, निराकरण न झालेल्या सीमा समस्या आणि देशविरोधी कारवाया या समस्या सोडवण्यासाठी आधुनिकीकरणाच्या माध्यमातून सैन्याची सातत्यपूर्ण आणि एकत्रित क्षमता वाढवणे आवश्यक आहे. हे स्वदेशी निर्मित उपकरणांसह सैन्याला सुसज्ज करून केले जाऊ शकते.
लष्कराच्या सक्रिय पाठिंब्याने स्वदेशीकरणासाठी आणि संरक्षण क्षेत्रात आत्मनिर्भरता साधण्यासाठी सरकारने धोरणात आवश्यक बदल केले आहेत. एसआयडीएम बरोबर सामंजस्य करारासह, भारतीय लष्कराने संरक्षण उद्योगाला आधार आणि मार्गदर्शन देऊन स्वयंपूर्णता संपादन करण्याच्या आपल्या दृढ निश्चयाचा पुनरुच्चार केला.
आरोग्य आणि कुटुंब कल्याण मंत्रालय
कोविड – 19 प्रतिबंधक लसीसंदर्भात अद्ययावत माहिती
राज्य / केंद्रशासित प्रदेशांना 49.49 कोटींपेक्षा अधिक लसीकरणाच्या मात्रा पुरविण्यात आल्या
राज्य / केंद्रशासित प्रदेश आणि खासगी रुग्णालयांकडे 3 कोटींपेक्षा अधिक शिल्लक आणि न वापरलेल्या लसींच्या मात्रा उपलब्ध
नवी दिल्ली, 1 ऑगस्ट 2021
कोविड – 19 प्रतिबंधक लसीकरणाची व्याप्ती आणि गती देशभरात वाढविण्यासाठी केंद्र सरकार कटिबद्ध आहे. कोविड – 19 प्रतिबंधक सार्वत्रिक लसीकरणाचा नवीन टप्पा 21 जून 2021 पासून सुरू झाला. लसींची अधिक प्रमाणातील उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करम्याच्या दृष्टीने लसीची उपलब्धता, यावर पूर्वीपासूनच लक्ष ठेवून आणि प्रवाही लस पुरवठा साखळी या माध्यमातून लसीकरण मोहिमेला अधिक गती देण्यात आली आहे.
देशव्यापी लसीकरण मोहिमेचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मात्रांचा पुरवठा मोफत करीत आहे. कोविड – 19 प्रतिबंधक लसीकरण मोहिमेच्या सार्वत्रिकीकरणाच्या नव्या टप्प्यात केंद्र सरकार, देशातील लस उत्पादकांकडून उत्पादित केलेल्या 75 % लसी खरेदी करून त्या राज्ये आणि केंद्रशासित प्रदेशांना मोफत पुरविणार आहे.
|
|
VACCINE DOSES
|
|

|
|
SUPPLIED
|
|
49,49,89,550
|
|
IN PIPELINE
|
|
8,04,220
|
|
CONSUMPTION
|
|
46,70,26,662
|
|
BALANCE AVAILABLE
|
|
3,00,58,190
सर्व स्रोतांच्या माध्यमातून आतापर्यंत 49.49 कोटींपेक्षा अधिक  लसीच्या मात्रा राज्ये / केंद्रशासित प्रदेशांना पुरविण्यात आल्या आहेत आणि आणखी 8,04,220 मात्रा पुरविल्या जाणार आहेत.
आज सकाळी आठ वाजेपर्यंत उपलब्ध झालेल्या माहितीनुसार, यापैकी वाया गेलेल्या मात्रांसह एकूण 46,70,26,662 लसींच्या मात्रा देण्यात आल्या आहेत.
याखेरीज राज्ये / केंद्रशासित प्रदेश आणि खासगी रुग्णालयांकडे लसीच्या 3 कोटींपेक्षा जास्त  शिल्लक आणि न वापरलेल्या मात्रा शिल्लक आहेत.
आरोग्य आणि कुटुंब कल्याण मंत्रालय
दुर्लक्षित उष्णकटिबंधीय आजारांचा सामना करताना जगाबरोबर कार्य करण्यासाठी एकजुटीचे प्रतीक म्हणून भारत कुतुब मीनार प्रकाशमान करणार
दुर्लक्षित उष्णकटिबंधीय आजारांचा सामना करण्यासाठी एकजुटीचे प्रतीक म्हणून जगभरातील ऐतिहासिकदृष्ट्या महत्वाच्या वास्तू उजळणार
नवी दिल्ली, 28 जानेवारी 2021
जगातल्या दुर्लक्षित उष्णकटिबंधीय आजारांचे  निर्मूलन करण्यासाठी जागतिक समुदायाच्या वचनबद्धतेला उजाळा देणारा दुसरा वार्षिक जागतिक दुर्लक्षित उष्णकटिबंधीय आजार दिवस दि. 30 जानेवारी, 2021 रोजी पाळण्यात येणार आहे. अशा रोगांमुळे उष्णकटिबंधामध्ये वास्तव्य करणा-या समुदायाला त्रासाचा सामना करावा लागतो. या आजारांच्या विरोधात संपूर्ण जगामध्ये सुरू करण्यात आलेल्या मोहिमेत आता भारतही सहभागी झाला आहे. त्यासाठी एकजुटीचे प्रतीक म्हणून 30 जानेवारी रोजी दिल्लीतला कुतुब मीनार दिवे लावून प्रकाशमान करण्यात येणार आहे.
दि.30 जानेवारी रोजी दुर्लक्षित उष्णकटिबंधीय आजारांच्या विरोधात एकजूट दर्शविण्यासाठी जगभरातल्या 25 राष्ट्रांतल्या ऐतिहासिक महत्व असलेल्या 50 पेक्षा जास्त वास्तू प्रकाशमान केल्या जाणार आहेत. या रोगांच्या विरोधात एकत्रित लढा देण्यासाठी सिद्ध असलेले देश परस्परांशी एकजुटीचे प्रतीक म्हणून या वास्तू प्रकाशमान करणार आहेत. भारतातल्या कुतुब मीनारला जागतिक वारसा स्थान म्हणून युनेस्कोने मान्यता दिली आहे. जागतिक स्तरावर सुरू झालेल्या या मोहिमेत भारतही सहभागी होत असून 30 जानेवारीला कुतुब मीनार प्रकाशमान करण्यात येणार आहे.
दुर्लक्षित उष्णकटिबंधीय आजारांमुळे जगभरात पाचपैकी एकजण ग्रासलेला आहे. अशा विविध आजारांपैकी भारतामध्ये किमान 11 आजारांचा प्रादुर्भाव खूप मोठ्या प्रमाणावर आहे. या आजारांमुळे माणसे दुर्बल, अशक्त होतात तसेच अनेकांमध्ये शारीरिक व्यंग उत्पन्न होते, तर काही आजारांमुळे रूग्णाचा मृत्यूही होऊ शकतो. अशा आजारांच्या विरोधात जगातील अनेक देश एकत्रित लढा देणार आहेत.M.Pange/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
आर्थिक व्यवहार विषयक मंत्रिमंडळ समिती
देवरिया येथे नवीन वैद्यकीय महाविद्यालय स्थापनेच्या उत्तर प्रदेश सरकारच्या प्रस्तावाला केंद्रीय मंत्रिमंडळाच्या आर्थिक व्यवहार विषयक समितीची मंजुरी
नवी दिल्ली, 18 जुलै 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या आर्थिक व्यवहार विषयक समितीच्या बैठकीत 250 कोटी रुपये खर्चाच्या देवरिया जिल्हयातील सालेमपूर येथील नवीन वैद्यकीय महाविद्यालय स्थापनेच्या उत्तर प्रदेश सरकारच्या प्रस्तावाला मंजुरी दिली आहे.
केंद्र पुरस्कृत योजनांच्या दुसऱ्या टप्प्यात जिल्हा रुग्णालयांशी संलग्न नवीन वैद्यकीय महाविद्यालये स्थापनेसाठी तीन संसदीय क्षेत्रात एक वैद्यकीय आणि प्रत्येक राज्यात एक सरकारी वैद्यकीय महाविद्यालय स्थापण्याचा निकष ठरविण्यात आला आहे. यानुसार 24 अतिरिक्त वैद्यकीय महाविद्यालये ज्यात उत्तर प्रदेशातील 8 वैद्यकीय महाविद्यालयांना मंजुरी देण्यात आली आहे.
N.Sapre/P.Kor
(Visitor Counter : 47
पंतप्रधान कार्यालय
पंतप्रधानांच्या अध्यक्षतेखाली 39 वी प्रगती बैठक
नवी दिल्ली, 24 नोव्हेंबर 2021
पंतप्रधान नरेंद्र मोदी यांच्या अध्यक्षतेखाली आज आयसीटी आधारित प्रगती या मल्टी -मोडल मंचाची 39 वी बैठक पार पडली. केंद्र आणि राज्य सरकारांचा यात समावेश असून प्रकल्पांची वेळेवर अंमलबजावणी हा यामागचा उद्देश आहे.
बैठकीत आठ प्रकल्प आणि एका योजनेसह नऊ विषयांचा आढावा घेण्यात आला. आठ प्रकल्पांपैकी तीन प्रकल्प रेल्वे मंत्रालयाचे होते तर रस्ते वाहतूक , महामार्ग मंत्रालय आणि ऊर्जा मंत्रालयाचे प्रत्येकी दोन प्रकल्प होते आणि एक प्रकल्प पेट्रोलियम आणि नैसर्गिक वायू मंत्रालयाचा होता. या आठ प्रकल्पांची एकत्रित किंमत सुमारे 20,000 कोटी रुपये असून हे प्रकल्प बिहार, मध्य प्रदेश, राजस्थान, आंध्र प्रदेश, गुजरात, महाराष्ट्र आणि पश्चिम बंगाल या सात राज्यांशी संबंधित आहेत. खर्चात वाढ होऊ नये म्हणून प्रकल्प वेळेत पूर्ण करण्यावर पंतप्रधानांनी भर दिला.
या संवादादरम्यान पंतप्रधानांनी पोषण अभियानाचाही आढावा घेतला. प्रत्येक राज्यात मिशन मोडमध्ये संपूर्ण सरकारी दृष्टीकोनातून पोषण अभियान राबवण्यात यावे असे आवाहन पंतप्रधानांनी केले. तळागाळातील मुलांच्या आरोग्य आणि पोषणाविषयी जागरूकता वाढवण्यासाठी स्वयं-सहायता गट  आणि इतर स्थानिक संस्थांना सहभागी करून घेण्याबाबतही या बैठकीत चर्चा झाली. यामुळे अभियानाची व्याप्ती सुधारण्यास मदत होईल.
प्रगतीच्या आतापर्यन्त 38 बैठका झाल्या असून 14.64 लाख कोटी रुपये किंमतीच्या 303 प्रकल्पांचा आढावा घेण्यात आला आहे.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
वर्ष 2017 चे सन्मानपत्र आणि महर्षी बादरायन व्यास सन्मान पुरस्कारांचे राष्ट्रपतींच्या हस्ते वितरण
संस्कृत, पर्शियन, अरेबिक, पाली, प्राकृत, शास्त्रीय ओरिया, कन्नड, तेलुगू आणि मल्याळममधील विद्वान सन्मानित
(Visitor Counter : 81
माहिती आणि प्रसारण मंत्रालय
कोरोना सहाय्यता योजनेंतर्गत सरकार 1000 रुपये देत असल्याचा व्हॉट्सअॅपवरील दावा खोटा
नवी दिल्ली, 25 एप्रिल 2020
पत्र सूचना कार्यालयच्या  फॅक्ट चेक युनिटने आज एका ट्वीटद्वारे स्पष्ट केले आहे की केंद्र सरकार तथाकथित कोरोना सहाय्यता योजनेंतर्गत कुणालाही 1000 रुपये देत नाही. हे ट्विट व्हॉट्सअॅपवर मोठ्या प्रमाणावर फिरणार्या संदेशाला उत्तर म्हणून देण्यात आले होते, ज्यात असा दावा करण्यात आला आहे की सरकारने डब्ल्यूसीएचओ योजना सुरू केली असून त्याअंतर्गत लोकांना प्रत्येकी 1000 रुपये दिले जात आहेत. यासाठी दिलेल्या लिंकवर लोकांनी क्लिक करून आपली माहिती भरायची होती.
हा दावा आणि दिलेली लिंक दोन्ही फसव्या असून लोकांनी त्यावर क्लिक करू नये अशी सूचना ट्विटमध्ये करण्यात आली आहे.
दावा: कोरोना सहायता योजना WCHO की तरफ से 1000 ₹ सहायता राशि सभी को दिया जा रहा हैें। फॉर्म भरें और 1000 ₹ प्राप्त करें। #PIBFactCheck: केंद्र सरकार द्वारा ऐसी कोई भी योजना नहीं चलाई जा रही। मैसेज में किया गया दावा व दिया गया लिंक फ़र्ज़ी है।
— PIB Fact Check  April 25, 2020
कृपया जालसाज़ों से सावधान रहे। pic.twitter.com/i8z3K5dEid
पार्श्वभूमी
सोशल मीडियावर खोट्या बातम्यांच्या प्रसाराला आळा घालण्यासाठी आणि सर्वोच्च न्यायालयाच्या टिप्पणीनुसार पत्र सूचना कार्यालयाने सोशल मीडियावर व्हायरल होणाऱ्या अफवा खोडून काढण्यासाठी एक समर्पित युनिटची स्थापना केली. ‘पीआयबी फॅक्टचेक’ हे ट्विटरवरील एक सत्यापित हँडल आहे जे सोशल मीडियावरील संदेशांवर नियमित देखरेख ठेवते आणि खोट्या बातम्या रोखण्यासाठी त्यातील आशयाचा व्यापक आढावा घेते. याशिवाय ट्विटरवर PIB_India हँडल आणि पीआयबीचे विविध प्रादेशिक युनिटचे हँडल ट्विटर समुदायाच्या हितासाठी #PIBFactCheck हॅशटॅग वापरुन ट्विटरवर कोणत्याही वृत्ताची अधिकृत आणि विश्वासार्ह आवृत्ती पोस्ट करत आहेत.
कोणतीही व्यक्ती सोशल मीडियावरील कुठलाही संदेश मजकूर, ऑडिओ आणि व्हिडिओसह PIBFactCheck कडे सत्यतेच्या पडताळणीसाठी पाठवू शकते. https://factcheck.pib.gov.in/ या पोर्टलवर किंवा व्हॉट्सऍप क्र +918799711259 वर किंवा ईमेलः pibfactcheck[at]gmail[dot]com. वर ऑनलाइन पाठवता येऊ शकते. https://pib.gov.in या पीआयबी संकेतस्थळावर देखील सविस्तर माहिती उपलब्ध आहे.
M.Jaitley/S.Kane/P.Kor
(Visitor Counter : 130
विज्ञान आणि तंत्रज्ञान मंत्रालय
''भारतातील आरोग्य आणि विज्ञान क्षेत्रामध्ये होणाऱ्या बदलांचे नेतृत्व करणाऱ्या महिला'' या विषयावर नवी दिल्लीत आयोजित परिषदेचे केंद्रीय मंत्री डॉ जितेंद्र सिंह यांच्या हस्ते उद्या उद्घाटन
या परिषदेत बिल आणि मेलिंडा गेट्स फाउंडेशनच्या सह-अध्यक्ष आणि विश्वस्त मेलिंडा फ्रेंच गेट्स या विषयावर आपले विचार मांडतील
नवी दिल्ली, 5 डिसेंबर 2022
केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंह उद्या नवी दिल्ली येथे आयोजित ''भारतातील आरोग्य आणि विज्ञान क्षेत्रामध्ये होणाऱ्या बदलांचे नेतृत्व करणाऱ्या महिला'' या विषयावरील परिषदेचे उद्घाटन करणार आहेत.
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार, बिल आणि मेलिंडा गेट्स फाऊंडेशनच्या सह-अध्यक्ष आणि विश्वस्त मेलिंडा फ्रेंच गेट्स, तसेच वुमनलिफ्ट हेल्थच्या कार्यकारी संचालक एमी बॅट्सन या देखील या परिषदेला संबोधित करणार आहेत.
भारत सरकारच्या विज्ञान आणि तंत्रज्ञान मंत्रालयाचा जैवतंत्रज्ञान विभाग आणि जैवतंत्रज्ञान उद्योग संशोधन सहाय्य परिषद , जैवतंत्रज्ञान विभागाचे सार्वजनिक क्षेत्रातले उपक्रम यांनी वूमनलिफ्ट हेल्थ आणि ग्रँड चॅलेंजेस इंडिया यांच्या सहकार्याने आयोजित केलेल्या या परिषदेत आरोग्य आणि विज्ञान क्षेत्रातील महिलांच्या नेतृत्वाचे महत्त्व अधोरेखित केले जाईल आणि त्याला प्रोत्साहन देण्यात येईल. तसेच भारत आणि जागतिक आरोग्य व्यवस्थेतील आघाडीच्या पदांवर महिलांचे प्रतिनिधित्व बळकट करण्यासाठी योग्य मार्ग आणि उद्दिष्टे निश्चित करण्याचा प्रयत्न या परिषदेच्या माध्यमातून केला जाणार आहे.
गेल्या काही वर्षांतील अभूतपूर्व आव्हानांवर मात करून विज्ञान, तंत्रज्ञान, अभियांत्रिकी आणि गणित या क्षेत्रात नवोन्मेष साधण्यासाठी आणि आरोग्यसेवा अत्याधुनिक करण्यासाठी अथक लवचिकतेने आणि अखंड चिकाटीने केलेल्या भारतीय महिलांच्या कामगिरीचा गौरव करण्यासाठी आणि हे यश साजरे करण्यासाठी या परिषदेचे आयोजन करण्यात आले आहे.
वुमनलिफ्ट हेल्थ बद्दल
वुमनलिफ्ट हेल्थ परिषद हा स्टॅनफोर्ड विद्यापीठाचा उपक्रम आहे आणि 2017 पासून ,जागतिक आरोग्य समुदायातील प्रस्थापित आणि उदयोन्मुख नेत्यांना एकत्रितपणे भेटण्यासाठी आणि आरोग्य क्षेत्रातील नेतृत्वामध्ये लिंग समानता वाढवण्यासाठी, जागतिक आरोग्य क्षेत्रामध्ये वैविध्य आणि महिला नेतृत्व वाढवण्याच्या वाढत्या गतीमध्ये योगदान देण्यासाठी आणि महिलांच्या नेतृत्वासाठी देश, क्षेत्रे आणि विषयांमधील संधी आणि आव्हानांची समज वाढवण्याच्या दृष्टीने एक मंच प्रदान करण्यासाठी ही परिषद आयोजित केले जाते.S.Patil/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
गृह मंत्रालय
केंद्रीय गृहमंत्री अमित शाह यांनी कोविड -19 विरुध्दच्या जगातील सर्वात मोठ्या लसीकरण मोहिमेच्या ऐतिहासिक प्रारंभानिमित्त भारतीय वैज्ञानिकांचे अभिनंदन केले
पंतप्रधान नरेंद्र मोदी यांच्या नेतृत्वाखाली भारताने कोरोनाविरूध्दच्या लढाईतील महत्वपूर्ण टप्पा पार केला आहे
जगातील सर्वात मोठी लसीकरण मोहीम भारतातील वैज्ञानिकांच्या अलौकिक क्षमतेचे आणि आपल्या नेतृत्वाच्या ताकदीचे दर्शन घडवते
मोदीजींच्या नेतृत्वाखालील नवा भारत संकटाचे संधीत आणि आव्हानांचे सफलतेत रूपांतर करत आहे.
मेड इन इंडिया ही लस आत्मनिर्भर भारताच्या दृढनिश्चयाचा पुरावा आहे
मानवतेविरूध्द सर्वात मोठे संकट संपवण्याच्या दिशेने यशस्वी होणाऱ्या काही मोजक्या देशांपैकी भारत हा एक देश आहे
प्रत्येक भारतीयाला या अभूतपूर्व यशाचा अभिमान आहे आणि जागतिक पटलावर नवा आत्मनिर्भर भारत उदयाला येत आहे
या ऐतिहासिक दिवशी सर्व कोरोना योध्द्यांप्रति मी मन:पूर्वक कृतज्ञता व्यक्त करतो
नवी दिल्ली, 16 जानेवारी 2021
देश आज कोविड-19 विरोधातील जगातील सर्वात मोठ्या लसीकरण मोहिमेच्या ऐतिहासिक प्रारंभाचा साक्षीदार होत असताना केंद्रीय गृहमंत्री अमित शहा यांनी सर्व वैज्ञानिकांचे अभिनंदन केले आहे.
आपल्या ट्विटर संदेशांच्या मालिकेत अमित शाह म्हणाले ," पंतप्रधान नरेंद्र मोदी यांच्या नेतृत्वाखाली भारताने कोरोनाविरूध्दच्या लढाईतील महत्वपूर्ण टप्पा पार केला आहे. जगातील सर्वात मोठी लसीकरण मोहीम भारतातील वैज्ञानिकांच्या अलौकिक क्षमतेचे आणि आपल्या बलवान नेतृत्वाचे दर्शन घडवत आहे.
अमित शाह म्हणाले ,की मानवतेविरूध्द मोठे संकट संपविण्याच्या दिशेने यशस्वी होणाऱ्या काही मोजक्या देशांपैकी भारत हा एक देश आहे. प्रत्येक भारतीयाला या अभूतपूर्व यशाचा अभिमान आहे.
ते पुढे म्हणाले की,जागतिक पटलावर नवा आत्मनिर्भर भारत उदयाला येत आहे.
केंद्रीय गृहमंत्र्यांनी नमूद केले ,की मोदींच्या नेतृत्वाखालील नवा भारत हा संकटाचे संधीत आणि आव्हानांचे सफलतेत रूपांतर करत आहे. या ऐतिहासिक दिवशी कोविड योध्द्यांबद्दल कृतज्ञता व्यक्त करत अमित शाह म्हणाले, ही 'मेड इन इंडिया ' लस आत्मनिर्भर भारताच्या दृढनिश्चयाचा पुरावा आहे.
S.Kane/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
केंद्र सरकारच्या ‘भारत पढे ऑनलाईन’ अभियानासाठी पहिल्या तीन दिवसांमध्ये नागरिकांनी पाठविल्या 3700 सूचना
भारतातील ऑनलाईन शिक्षण प्रणालीमध्ये सुधारणा करण्याच्या उद्देशाने नागरिकांकडून नव्या संकल्पना मागविण्यासाठी केंद्रीय मनुष्यबळ विकास मंत्री रमेश पोखरियाल ‘निशंक’ यांनी शुक्रवारी सुरु केले ‘भारत पढे ऑनलाईन’ नामक सात दिवसीय अभियान
नागरिकांनी त्यांच्या संकल्पना येत्या गुरुवारपर्यंत bharatpadheonline.mhrd@gmail.com या ई मेल आय डी वर तसेच #BharatPadheOnline येथे ट्विटरद्वारे पाठवाव्यात आणि त्याची सूचना @HRDMinistry आणि @DrRPNishank यावर द्यावी असे मंत्रालयाचे आवाहन
नवी दिल्ली, 13 एप्रिल 2020
केंद्रीय मनुष्यबळ विकास मंत्री रमेश पोखरियाल ‘निशंक’ यांनी भारतातील ऑनलाईन शिक्षण प्रणालीमध्ये सुधारणा करण्याच्या उद्देशाने नागरिकांकडून नव्या संकल्पना मागविण्यासाठी शुक्रवारी नवी दिल्ली इथे ‘भारत पढे ऑनलाईन’ नावाच्या अभियानाची सुरुवात केली. हे अभियान सात दिवस सुरु राहणार असून समाज माध्यमांचा वापर करणाऱ्यांमध्ये ते अधिकाधिक लोकप्रिय होत आहे. अभियानाची सुरुवात झाल्यापासून पहिल्या तीन दिवसांतच मनुष्यबळ विकास मंत्रालयाकडे ट्विटर तसेच ईमेल द्वारे 3700 पेक्षा जास्त सूचना आल्या आहेत. ऑनलाईन शिक्षण प्रणालीला प्रोत्साहन देण्यासाठी मंत्रालयाने सुरु केलेल्या या अभिनव उपक्रमाचे नागरिकांनी कौतुक केले असून हा उपक्रम सुरु केल्याबद्दल मंत्रालयाचे आभार मानले आहेत.
‘भारत पढे ऑनलाईन’ ह्या एक आठवडाभर चालणाऱ्या अभियानातून भारतातील ऑनलाईन शिक्षण प्रणालीमध्ये दर्जात्मक सुधारणा करण्याच्या दृष्टीने देशभरातील कुशाग्र बुद्धीमत्ता असलेल्या व्यक्तींना सुचणाऱ्या अभिनव कल्पना, विचार तसेच सूचना थेट मनुष्यबळ विकास मंत्रालयाला कळविता येणार आहेत. सध्या कार्यरत असलेल्या विविध ऑनलाईन शिक्षण मंचांच्या अधिकाधिक वापराला प्रोत्साहन देण्यासोबतच या शिक्षणपद्धतीतील समस्या सोडविण्यासाठी देखील मंत्रालयाला या सूचनांचा मोठा उपयोग होणार आहे.
इच्छुक नागरिकांनी त्यांच्या संकल्पना येत्या गुरुवारपर्यंत bharatpadheonline.mhrd[at]gmail[dot]com या ई मेल आय डी वर पाठवाव्यात. ट्विटरचा वापर करणाऱ्या नागरिकांनी त्यांचे संदेश #BharatPadheOnline वर पाठवावेत तसेच मनुष्यबळ विकास मंत्रालयाने त्याची त्वरित दाखल घ्यावी यासाठी त्याची सूचना @HRDMinistry आणि @DrRPNishank यावर देखील द्यावी असे आवाहन मंत्रालयातर्फे करण्यात आले आहे.
B.Gokhale/S.Chitnis/D.Rane
(Visitor Counter : 108
रेल्वे मंत्रालय
भारतीय रेल्वेकडून जुलै महिन्यात आतापर्यंतची सर्वाधिक मासिक 122.14 मेट्रिक टन मालवाहतुकीची नोंद
भारतीय रेल्वेने जुलै 2022 मध्ये आतापर्यंतची सर्वाधिक म्हणजे 122. 14 मेट्रिक टन मालवाहतूक केल्याची नोंद झाली आहे. गेल्या वर्षी म्हणजे 2021 च्या जुलै महिन्यात साध्य केलेल्या सर्वोत्कृष्ट मालवाहतुकीच्या आकड्यापेक्षा ही वाढ 9.30 मेट्रिक टन अधिक असून टक्केवारीत ही वाढ 8.25 टक्के इतकी आहे. यासह, भारतीय रेल्वेने मासिक मालवाहतुकीत आतापर्यंतची सर्वाधिक वाढीव नोंद केली असून कोळशाची वाहतूक 11.54 मेट्रिक टन झाली आहे तर त्याखालोखाल इतर शिलकी मालाच्याबाबतीत 1.22 मेट्रिक टन, सिमेंट आणि जळालेला कोळशाची तसेच कंटेनर्सच्या बाबतीत प्रत्येकी 0.56 मेट्रिक टन, पीओएलची वाहतूक 0.47 मेट्रिक टन इतकी नोंदवली गेली आहे.
वित्तीय वर्ष 2022-23 मध्ये स्वयंचलित वाहनांच्या मालवाहतुकीत झालेली वाढ हे आणखी एक मालवाहतूक व्यवसाय वाढण्याचे कारण आहे. वित्तीय वर्ष 2022-23 मध्ये जुलैपर्यंत 1698 वाघिणींव्दारे वाहतूक करण्यात आली असून गेल्या वर्षी याच कालावधीत 994 वाघिणींच्याव्दारे वाहतूक करण्यात आली होती. याचा अर्थ ही वाढ 71 टक्के आहे.
1 एप्रिल 2022 ते 31 जुलै 2022 पर्यंत एकूण मालवाहतूक 501.53 मेट्रिक टन इतकी झाली असून 2021-22 मध्ये याच काळामध्ये 452.13 मेट्रिक टन मालवाहतूक करण्यात आली होती. याचा अर्थ ही वाढीव मालवाहतूक 49.40 मेट्रिक टन इतकी आहे आणि मागील वर्षीच्या याच कालावधीपेक्षा मालवाहतुकीमध्ये 10.92 टक्क्यांनी वाढ नोंदवली गेली आहे.
मालवाहतुकीचे निव्वळ टन किलोमीटरची  वाहतूक जुलै 21 मध्ये असलेल्या 63.3 अब्जापासून 18.38 टक्के वाढीसह ती 75 अब्ज इतकी जुलै 2022 मध्ये झाली आहे. पहिल्या चार महिन्यांमध्ये एकूण एनटीकेएममध्येही 19.46 टक्के वाढ झाली आहे.
जुलै महिन्यात मालवाहतूक क्षेत्रात केलेल्या कामगिरीचे प्रमुख वैशिष्ट्य म्हणजे भारतीय रेल्वेने उर्जा आणि कोळसा मंत्रालयाशी निकटच्या सहकार्याने कोळशाची वाहतूक वीज निर्मिती केंद्रांपर्यंत करण्यासाठी केलेले शाश्वत प्रयत्न हे राहिले आहे.
|
|
Commodity
|
|
Variation

|
|
% variation
|
|
Coal
|
|
11.54
|
|
23.45
|
|
Cement and Clinker
|
|
0.56
|
|
5.10
|
|
POL
|
|
0.47
|
|
12.90
|
|
Containers
|
|
0.56
|
|
9.30
|
|
Balance Other Goods
|
|
1.22
|
|
13.25